αρχοντ[ος κ]λεοδαμου του κλεωνος μηνος ηρακλεου βουλευοντων ταν δευτεραν εξαμηνον αρ[ι]στοκλεος [τ]ου ηρακωνος ξενωνος του γλαυκου γρα[μ]ματευοντο[ς] δε βου[λας] δικαιαρχου του πυρρια επι τ[οισδε] απεδοτο αστ[οξενος διο]νυσιου συνευδοκεουσας κ[αι τας] γυναικος αυτου και του υιου διονυσιου και τας θυγατερος αυτ[ου] τωι απολλωνι τωι πυθιωι σωμα γυναικειον αι ονομα αιρεσις το γενος ενδογεν[ες] τιμας αργυριου μναν τετταρων και ημιμναιου και ταν τιμαν εχει πασαν. καθως επιστευσε αιρεσις τω απολλωνι ταν ωναν εφ ωιτε ελευθερα ειμεν και ανεφαπτον απο παντων τον παντα βιον ποιουσα ο κα θελη και αποτρεχουσα α κα θελη. βεβαιωτηρ κατα τους νομους τας πολιος πολιτας ασανδρου. ει δε τις εφαπτοιτο αιρεσιος επι καταδουλισμωι βεβαιον παρεχετω τωι θεωι ταν ωναν ο τε αποδομενος αστοξε[ν]ος και ο βεβαιωτηρ πολιτας ασανδρου. κυριος δε εστω και αλλος [ο] παρατυχων συλεων αιρεσιν ως ελευθεραν εουσαν αζαμιος ων και ανυποδικος πασας δικα[ς] και ζαμιας. μαρτυροι οι ιερεις του απολλωνος του πυθιου αγιων πυρριας και ιδιωται αβρομαχος αθαμβου ηρακλειδας αριστοδαμος δικαιαρχος πυρρια καλλικρατης σωσικρατε[ος].
Phokis — Delphi — 91 BC
 91 BC